Държавен вестник, бр. 33, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  33
Раздел ІІ
Определяне на дължината на предпазната 
ограда
Чл. 21. (1) Минималната ефективна дъл-
жина L1 се определя в доклада от изпитване 
за всяка система съгласно БДС EN 1317-2.
(2) Дължината на предпазната ограда 
L включва: дължина на опасното място и 
минимална дължина на ОСП за предотвра-
тяване на плъзгане в права или в обратна 
посока на движение, преди и след опасното 
място (L2).
(3) Дължината на предпазната ограда L 
не може да бъде по-малка от минимална-
та ефективна дължина L1. Изключения се 
допускат при невъзможност за монтаж на 
ограда с минималната ефективна дължина 
и използване на друго средство за защита. 
(4) При автомагистрали и скоростни пъ-
тища с Vдоп ≥ 100 km/h предпазната ограда 
в средна разделителна ивица и вдясно на 
банкета се изпълнява непрекъснато по 
цялото трасе, с изключение при входни и 
изходни връзки, пътни възли и крайпътни 
обекти. При прекъсване на предпазната 
ограда в началото се монтират елементи 
за начало и край съгласно БДС EN 1317-3 
„Ограничителни системи за пътища. Част 3: 
Класове на действие, критерии за приемане 
от изпитвания на удар и методи за изпитване 
на буфери срещу удар“ (БДС EN 1317-3) или 
БДС ENV 1317-4 „Ограничителни системи за 
пътища. Част 4: Класове на действие, кри-
терии за приемане от изпитвания на удар и 
методи за изпитване на начални, крайни и 
преходни елементи на предпазни огради, а в 
края се изпълнява дълго зануляване, скосено 
към терена и навън от ръба на настилката“ 
(БДС ENV 1317-4).
(5) За пътища без разделителна ивица и 
скорост, по-висока от 50 km/h, при прекъс-
ване на предпазната ограда в двата края се 
монтират елементи за начало и край съгласно 
БДС EN 1317-3 или БДС ENV 1317-4.
(6) При пътища с разделителна ивица и 
скорост, по-висока от 50 km/h, при прекъс-
ване на предпазната ограда в началото се 
монтират елементи за начало и край съглас-
но БДС EN 1317-3 или БДС ENV 1317-4, а в 
края се изпълнява дълго зануляване, скосено 
към терена и навън от ръба на настилката. 
Чл. 22. (1) Вариантите на дължини на 
ОСП при обезопасяване на препятствия, 
вдясно по посоката на движение, са съгласно 
фигури 4 – 7.
(2) При пътно платно с двупосочно движе-
ние преди и след опасното място дължините 
L2 са еднакви. В зоната на опасното място 
и на разстояние 0,5 L2 преди и след него 
степента на задържане е най-висока. Преди 
и след разстоянието 0,5 L2 се допуска промя-
на – намаляване на степента на задържане 
с една степен в рамките на разстоянието 
L2, съгласно фигура 4.
(3) При пътно платно с еднопосочно 
движение разстоянието L2 след опасното 
място е 30 m. В зоната на опасното място, 
включваща 0,5 L2 преди и 15 m след него, 
степента на задържане е най-висока. На раз-
стояние 0,5 L2 преди и 15 m след опасното 
място се допуска промяна на степента на 
задържане с една степен, например от Н1 
на Н2 и отново на Н1, съгласно фигура 5.
(4) При пътно платно с двупосочно дви-
жение и ситуация, при която не е възможно 
монтирането на елементи за начало и край, 
предпазната ограда се оформя с двустранни 
подходи с елементи за зануляване, скосени 
1:20 (по изключение, при ограничено окол-
но пространство 1:12), странично и навън. 
Оградата е успоредна на платното за дви-
жение с дължина, равна на дължината на 
опасното място, и добавени по 10 m преди и 
след него, след които започва скосяването. 
Разстоянието L2 е равно на дължината на 
елементите за зануляване, увеличено с по 
10 m. При по-дълга зона на скосяване се 
допуска промяна на степента на задържане 
съгласно фигура 6.
(5) При пътно платно с еднопосочно дви-
жение и ситуация, при която не е възможно 
монтирането на елементи за начало и край, 
предпазната ограда се оформя с едностра-
нен подход с елемент за зануляване, скосен 
1:20 (по изключение, при ограничено околно 
пространство 1:12), странично и навън. Огра-
дата е успоредна на платното за движение с 
дължина, равна на дължината на опасното 
място, и добавени 15 m преди и 30 m след 
него. Разстоянието L2 е равно на дължината 
на елемента за зануляване, увеличено с 15 m. 
При по-дълга зона на скосяване се допуска 
промяна на степента на задържане съгласно 
фигура 7.